Yezhoù Unaniezh Europa
Degadoù a yezh a vez komzet er Stadoù Unaniezh Europa.

En o zouez e kaver ar re a zo bet lakaet da ofisiel en Unvaniezh hag a glot dre vras gant yezhoù ofisiel ar Stadoù kement ha yezhoù all ha n'int nag ofisiel penn-da-benn evit treiñ holl labourioù Unvaniezh Europa daoust dezhe bezañ yezhoù ofisiel ur Stad-ezel, evel an iwerzhoneg, pe ivez an holl yezhoù ha n'int ket ofisiel er Stad e lec'h ma reer gante, d.l.e ar yezhoù minorelaet evel ar brezhoneg.

Yezhoù ofisiel Unaniezh Europa 

 Alamaneg 
 Bulgareg
 Daneg
 Estoneg
 Finneg
 Galleg
 Gresianeg
 Hungareg
 Italianeg
 Iwerzhoneg
 Izelvroeg
 Kroateg
 Latveg
 Lituaneg
 Malteg
 Poloneg
 Portugaleg
 Roumaneg
 Saozneg
 Slovakeg
 Sloveneg
 Spagnoleg
 Svedeg
 Tchekeg

Troet hag embannet e pep yezh ofisiel e vez holl zivizoù UE ha bez' e c'hell an neb skrivañ ha bezañ respontet dezhañ e n'eus forzh peseurt yezh ofisiel eus UE. 

Servijoù jubenniñ war-ar-prim a reer gante evit emvodoù UE a bep seurt ha dre ret e vez jubennet holl emvodoù Parlamant Europa ha Kuzul Europa. 
Setu penaos e vez savet skridoù UE e meur a yezh: https://web.archive.org/web/20050429144348/http://europa.eu.int/comm/dgs/translation/bookshelf/brochure_en.pdf

Renk yezhoù all 
Daoust m'eo ofisiel an turkeg e Republik Kiprenez hag al luksembourgeg e Luksembourg, n'o deus ket goulennet an div stad-se e vijent yezhoù ofisiel en Unaniezh Europa.
 
E 2004 o doa gouarnamant Spagn hag hini Iwerzhon klasket tapout ur statud ofisiel a-berzh UAE evit an euskareg, ar c'hatalaneg hag ar galizeg diouzh un tu hag an iwerzhoneg diouzh an tu all.

An iwerzhoneg 
Pa oa deuet Republik Iwerzhon e-barzh an Unaniezh he doa asantet ne vije ket roet ur statud ofisiel leun d'an iwerzhoneg, daoust ma'z eo yezh ofisiel kentañ ar Republik, a-raok ar saozneg. Ne oa bet troet nemet un nebeud testennoù diazez en iwerzhoneg ha gant ar saozneg e rae dileuridi Republik Iwerzhon en ensavadurioù Unaniezh Euroa. Bremañ avat ez eo ofisiel an iwerzhoneg en Unaniezh, abaoe ar 1 a viz Genver 2007.

Ar c'hatalaneg 
Daoust ha ma vez komzet gant meur a vilion a dud, kalz muioc'h evit un nebeud yezhoù ofisiel zo, n'eus gantañ statud ofisiel ebet e Unvaniezh Europa.

Rakvonreizh Europa hag ar Yezhoù 
Embannet e oa bet ez-ofisiel Raktres Bonreizh Europa en 20 yezh ofisiel UE, en iwerzhoneg hag ivez e yezhoù teir bro a oa o c'hortoz gouzout hag-eñ e vefent laosket da vont e-barzh UE, d.l.e roumaneg, bulgareg ha turkeg.

Yezhoù all komzet e Unaniezh Europa 
Ouzhpenn yezhoù kenofisiel Spagn hag an iwerzhoneg, bez' eus eus meur a yezh all a vez komzet e broioù UE hag a reer yezhoù rannvro pe yezhoù bihanniver anezhe hag n'o deus tamm statud ofisiel ebet e UE, daoust dezhe bezañ anavezet a-wechoù en o bro orin gant ar Stad-ezel e lec'h ma vezont komzet. 

A-wechoù zoken e vez komzet ar yezhoù nann-ofisiel-se gant muioc'h a dud evel re yezhoù ofisiel bihan-niver evel ar malteg.

En o zouez e kaver ar re-mañ:

 Yezhoù Frañs
 Yezhoù ar Rouantelezh Unanet
 Gouezeleg Skos
 Kembraeg
 Skoteg
 Kerneveureg
 Frizeg ar c'hornôg
 Yezhoù bihanniver e Sveden
 Limbourgeg
 Alamaneg izel
 Luksembourgeg
 Frizeg
 Ladineg
 Mirandeg
 Yezhoù Samiek
 Sorbeg
 Walloneg

N'eo ket ofisiel ken an doare yezh gresianeg anvet katharevousa.

Daoust ha n'eo ket ul lezenn, Stadoù-ezel UE zo o deus sinet Karta Europa evit ar Yezhoù rannvroel pe minorel.

Pegen barrek eo Europiz war ar yezhoù? 
War daolenn-mañ bet savet e 2000 e vez diswelet ar c'hementad a dud a lâre komz pep yezh ofisiel UAE pe evel yezh-vamm pe evel yezh estren:

Notenn: En daolenn-mañ e vez anv eus yezhoù ofisiel UE pa veze enni 15 Stad-ezel, rak n'eus bet betek-henn keloù fresk diwar-benn stad an traoù er Stadoù-ezel nevez.

Gwelet ivez 
 Yezhoù Europa

Yezhoù Unaniezh Europa
Unaniezh Europa
Rolloù